২০০৬ কমনওয়েলথ গেমসে ভারত
অস্ট্রেলিয়ার মেলবোর্নে আয়োজিত ২০০৬ সালের কমনওয়েলথ গেমসে ভারত অংশগ্রহণ করে। ১৮৩ জন ক্রীড়াবিদ এবং ৭৭ জন কর্মকর্তার সমন্বয়ে ২৭০ জন সদস্যের শক্তিশালী দল ভারতের প্রতিনিধিত্ব করে। ২০০৪ গ্রীষ্মকালীন অলিম্পিকে রৌপ্য পদক বিজয়ী রাজ্যবর্ধন সিং রাঠোর উদবোধনী অনুষ্ঠানে ভারতের পতাকাবাহী ছিলেন। সমরেশ জংকে উদ্বোধনী ডেভিড ডিক্সন পুরস্কারের বিজয়ী হিসেবে নির্বাচিত করা হয়, যা প্রতিটি কমনওয়েলথ গেমসে অসামান্য ক্রীড়াবিদকে সম্মানিত করতে দেওয়া হয়। জং ২০০৬ গেমসে পাঁচটি স্বর্ণ, একটি রৌপ্য এবং একটি ব্রোঞ্জসহ সাতটি পদক জিতেন, এবং তিনটি নতুন গেম রেকর্ড স্থাপন করেন। ২০০২ সালের কমনওয়েলথ গেমসের মতোই, ভারত অস্ট্রেলিয়া, ইংল্যান্ড এবং কানাডার পরে পদক টেবিলে চতুর্থ স্থানে ছিল।